EELNÕU
NARVA LINNAVALITSUS
MÄÄRUS

Narva Linnavalitsuse 10.09.2014 määruse nr 28
„Sotsiaalteenuste maksumuse piirmäärade kinnitamine“ muutmine
Määrus kehtestatakse kohaliku omavalitsuse korralduse seaduse § 30 lõike 1 punkti 2, sotsiaalhoolekande seaduse § 126 lõike 4, Narva Linnavolikogu 14.08.2014 määruse nr 15 „Riigi rahastatava lapsehoiuteenuse rahaliste vahendite ülejäägi kasutamise kord“ § 3 lõike 3 ning  haldusmenetluse seaduse § 68 lõike 2 alusel.
Linnavalitsus määrab: 
Teha Narva Linnavalitsuse 10.09.2014 määruses nr 28 „Sotsiaalteenuste maksumuse piirmäärade kinnitamine“ (edaspidi määrus) järgmised muudatused:


1. Määruse § 1 lõiget 7 muudetakse ja sõnastatakse järgmiselt: 

 „invatransporditeenuse osutamine haridus-, ravi- või rehabilitatsiooniasutusse – 2000,00 eurot aastas“.
2. Määrus jõustub seadusega sätestatud korras.
Eduard East






Ants Liimets

Linnapea






Linnasekretär

Narva Linnavalitsuse määruse „Narva Linnavalitsuse 10.09.2014 määruse nr 28

„Sotsiaalteenuste maksumuse piirmäärade kinnitamine“ muutmine“ eelnõu juurde
Narva linna Sotsiaalabiamet taotleb Narva Linnavalitsuse 10.09.2014 määruse nr 28 „Sotsiaalteenuste maksumuse piirmäärade kinnitamine“ muutmist allpoolnimetatud põhjustel.

Narva Linnavolikogu 14.08.2014 määruse nr 15 „Riigi rahastatava lapsehoiuteenuse rahaliste vahendite ülejäägi kasutamise kord“ § 3 lõike 1 alusel võib riigi rahastatava lapsehoiuteenuse rahalisi vahendeid kasutada haridus-, ravi- või rehabilitatsiooniasutusse invatransporditeenuse kinnimaksmiseks. Kehtiva Narva Linnavalitsuse 10.09.2014 määruse nr 28 „Sotsiaalteenuste maksumuse piirmäärade kinnitamine“ alusel haridus-, ravi- või rehabilitatsiooniasutusse invatransporditeenuse osutamise piirmäär on 800,00 eurot aastas. 
Seoses sellega, et invatransporditeenuse osutajad tõstsid hinnad invatransporditeenuse osutamisele ning et kehtiv invatransporditeenuse osutamise piirmäär (800,00 eurot aastas) ei kata laste vajadusi,  Narva linna Sotsiaalabiamet teeb ettepaneku suurendada invatransporditeenuse osutamise piirmäära kuni 2000,00 eurot aastas. 
Narva Linnavolikogu 14.08.2014 määruse nr 15 § 3 lõike 3 kohaselt sotsiaalteenuste maksumuse piirmäära kinnitab Narva Linnavalitsus. 

Arvestades ülaltoodud, taotleb Narva linna Sotsiaalabiamet Narva Linnavalitsuse määruse „Sotsiaalteenuste maksumuse piirmäärade kinnitamine“ muutmist.

